
Návrh

Zákon

z ....... 2008,

ktorým sa mení a dopĺňa zákon č. 244/2002 Z. z. o rozhodcovskom konaní 
v znení zákona č. 521/2005 Z. z.

Národná rada Slovenskej republiky sa uzniesla na tomto zákone:

Čl. I

Zákon č. 244/2002 Z. z. o rozhodcovskom konaní v znení zákona č. 521/2005 Z. z. sa mení a dopĺňa takto:

Za § 6 sa vkladá § 6a, ktorý znie:

„§ 6a

Kto príjme funkciu rozhodcu, zaväzuje sa, že ju bude vykonávať nestranne      a s odbornou starostlivosťou tak, aby bola zabezpečená spravodlivá ochrana práv      a oprávnených záujmov účastníkov a aby nedochádzalo k porušovaniu ich práv         a právom chránených záujmov a aby sa práva na ich úkor nezneužívali.“.

V poznámke pod čiarou k odkazu 7 sa citácia „Napríklad § 124 Občianskeho súdneho poriadku, § 99 ods. 2 Trestného poriadku.“ nahrádza citáciou „Napríklad       § 124 Občianskeho súdneho poriadku, § 129 ods. 2 Trestného poriadku.“.

V poznámke pod čiarou k odkazu 9 sa citácia „§ 274 písm. h) Občianskeho súdneho poriadku.“ nahrádza citáciou „§ 41 ods. 2 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.“.

§ 25 sa dopĺňa odsekom 4, ktorý znie: 
„(4) Žaloba a rozhodcovský rozsudok sa doručujú účastníkom vždy do vlastných rúk. Na doručovanie sa použije ustanovenie § 47 Občianskeho súdneho poriadku; dohody účastníkov o inom spôsobe doručovania sú neprípustné.“. 

V poznámke pod čiarou k odkazu 10 sa citácia „Zákon č. 241/2001 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“ nahrádza citáciou „Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“.
V § 31 odsek 3 znie:
„(3) Rozhodcovský súd rozhoduje v súlade so zmluvou uzatvorenou medzi účastníkmi rozhodcovského konania a vezme do úvahy obchodné zvyklosti vzťahujúce sa na spor, zásady poctivého obchodného styku a  dobrých mravov.                Rozhodcovský súd použije rovnako ako súd ustanovenia všeobecne záväzných právnych predpisov a právne záväzných aktov Európskych spoločenstiev13a) na ochranu spotrebiteľa. 

Poznámky pod čiarou k odkazu 13a znie:
„13a) Napríklad § 53 Občianskeho zákonníka, zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb.                   o priestupkoch v znení neskorších predpisov, zákon č. 266/2005 Z. z. o ochrane spotrebiteľa pri finančných službách na diaľku a o zmene a doplnení niektorých zákonov.“. 

V § 33 ods. 2 sa na konci pripája táto veta:
„Rovnako nemožno prisúdiť plnenie zo spotrebiteľskej zmluvy, ktorá je             v rozpore s ustanoveniami všeobecne záväzných právnych predpisov a právne záväzných aktov Európskych spoločenstiev na ochranu spotrebiteľa, najmä ak obsahuje neprijateľnú zmluvnú podmienku13b). Ak sa dôvod, pre ktorý nemožno prisúdiť plnenie vzťahuje len na časť zmluvy, nemožno prisúdiť plnenie týkajúce sa len tejto časti, pokiaľ z povahy zmluvy alebo jej obsahu alebo z okolností, za ktorých došlo k jej uzavretiu nevyplýva, že túto časť nemožno oddeliť od ostatného obsahu. Pokiaľ uzavretiu spotrebiteľskej zmluvy predchádzala nekalá obchodná praktika13c), nemožno prisúdiť plnenie v celom rozsahu.“.

Poznámky pod čiarou k odkazom 13b a 13c znejú:
„13b) § 53 ods. 4 Občianskeho zákonníka.
 13c) „§ 7 až 9 zákona č. 250/2007 Z. z.“.

V § 34 ods. 2 písmeno h) znie:
„h) poučenie o možnosti podať žalobu na súd o zrušenie rozhodcovského rozsudku a poučenie, v akej lehote možno túto žalobu podať.“.

V § 40 sa odsek 1 dopĺňa písmenom j), ktoré znie:
„j) pri rozhodovaní boli porušené ustanovenia všeobecne záväzných právnych predpisov a právne záväzných aktov Európskych spoločenstiev na ochranu spotrebiteľa.“.

„V poznámke pod čiarou k odkazu 15 sa vypúšťa citácia „§ 274 písm. h) Občianskeho súdneho poriadku.“.

„V poznámke pod čiarou k odkazu 16 sa vypúšťa citácia „§ 252 Občianskeho súdneho poriadku.“. 

Za § 54 sa vkladá § 54a, ktorý vrátane nadpisu znie: 

„§ 54a
Prechodné ustanovenie k úpravám účinným od 1. marca 2009

	Ustanovenia tohto zákona sa použijú aj na konania začaté pred 1. marcom 2009.“.


Čl. II

Tento zákon nadobúda účinnosť 1. marca 2009.
